**Ministru kabineta noteikumu projekta “Grozījumi Ministru kabineta 2012. gada 9. oktobra noteikumos Nr. 695 “Kārtība, kādā piešķir un finansē asistenta pakalpojumu izglītības iestādē””**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Ministru kabineta noteikumu projekts “Grozījumi Ministru kabineta 2012. gada 9. oktobra noteikumos Nr. 695 “Kārtība, kādā piešķir un finansē asistenta pakalpojumu izglītības iestādē” (turpmāk – projekts) izstrādāts, lai precizētu un pilnveidotu valsts budžeta līdzekļu aprēķināšanas un pārskatu iesniegšanas kārtību.Projekts paredz, valsts budžeta līdzekļu aprēķināšanas un finansējuma piešķiršanas nosacījumus un veidlapas formu pārskatam par valsts budžeta līdzekļu izlietojumu asistenta pakalpojuma nodrošināšanai. Projekts stāsies spēkā 2021.gada 1.jūlijā.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts izstrādāts, pamatojoties uz Invaliditātes likuma 12. panta piekto un septīto daļu, ievērojot Ministru kabineta 2020. gada 22. septembra sēdes protokollēmuma (prot. Nr. 55 38. §) “Par priekšlikumiem valsts budžeta ieņēmumiem un izdevumiem 2021. gadam un ietvaram 2021. – 2023. gadam” (turpmāk – protokollēmums) 21. punktā Izglītības un zinātnes ministrijai (turpmāk – ministrija) doto uzdevumu, kā arī ņemot vērā konceptuālā ziņojuma “Par asistenta pakalpojuma pašvaldībā pilnveidošanu” 5. nodaļā ietverto 1.A risinājumu (turpmāk – ziņojums) (atbalstīts ar Ministru kabineta 2020. gada 9. oktobra rīkojumu Nr. 592 “Par konceptuālo ziņojumu “Par asistenta pakalpojuma pašvaldībā pilnveidošanu””).  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pamatojoties uz Invaliditātes likuma 12. panta piektās un septītās daļas doto deleģējumu, ir izdoti Ministru kabineta 2012. gada 9. oktobra noteikumi Nr. 695 “Kārtība, kādā piešķir un finansē asistenta pakalpojumu izglītības iestādē” (turpmāk – noteikumi).Noteikumu 10.2. apakšpunktā ir noteikts, ka, aprēķinot asistenta pakalpojuma nodrošināšanai nepieciešamo finansējumu, ministrija ņem vērā asistenta pakalpojuma izcenojumu vienai stundai, kas noteikts noteikumu 1.pielikumā un darba devēja valsts sociālās apdrošināšanas iemaksas.Ar protokollēmuma 21. punktu ir atbalstīts, ka ministrija 2021. gadā nodrošina asistenta pakalpojumus personai ar invaliditāti pārvietošanās atbalstam un pašaprūpes veikšanai pirmsskolas izglītības, vispārējās pamatizglītības, profesionālās pamatizglītības, arodizglītības, vispārējās vidējās izglītības un profesionālās vidējās izglītības iestādēs (izņemot speciālās izglītības iestādes, kas saņem uzturēšanas izdevumus no valsts budžeta) izglītojamiem līdzvērtīgā apmērā kā nodrošina Labklājības ministrija. Savukārt ar Ministru kabineta 2020. gada 9. oktobra rīkojumu Nr. 592 “Par konceptuālo ziņojumu “Par asistenta pakalpojuma pašvaldībā pilnveidošanu”” atbalstīts ziņojuma 5. nodaļā ietvertais 1.A risinājums, nosakot, ka tā īstenošana uzsākama no 2021. gada 1. jūlija. Ievērojot minēto, no 2021. gada 1. jūlija paredzētas būtiskas izmaiņas finansējuma aprēķināšanas kārtībā.Ziņojums paredz, noteikt pavadoņa un asistenta pakalpojumus vienas vienības cenu, vienlaikus paaugstinot asistentu atlīdzību un pielīdzinot vienas pakalpojuma stundas sniegšanas atlīdzībai valsts sociālās aprūpes centros strādājošo aprūpētāju vidējām vienas stundas darba izmaksām, t.i., vidēji 4.50 *euro* par vienu pakalpojuma sniegšanas stundu. Vienas pakalpojuma stundas sniegšanas atlīdzības izmaksas ir atspoguļotas šajā tabulā (atbilstoši ziņojuma 5. nodaļā ietvertajam 1.A risinājumam):

|  |  |  |  |  |  |
| --- | --- | --- | --- | --- | --- |
| Izdevumu posteņa nosaukums | Vienība | Vienas vienības cena, mēnesī  | VSAOI darba devēja daļa (23.59%), *euro* | Kopā mēnesī, *euro* | 1 h vidējās izmaksas, *euro* |
| Asistenta atalgojums | 1 slodze | 608.00\* | 143.43 | 751.43 | 4.50\* |

**\*** *Pavadoņa, asistenta un sociālās aprūpes veicēja atalgojums pielīdzināts Labklājības ministrijas padotībā esošo ilgstošas sociālās aprūpes un sociālās rehabilitācijas iestāžu aprūpētāju algai - 608 euro par slodzi.***\*\*** *Pakalpojuma apjoms 2020.gadā vidēji 166.8h mēnesī. Vidējo darba stundu skaitu mēnesī aprēķina pēc formulas - darba laika kalendāra kopējo darba stundu skaitu gadā dalot ar 12 mēnešiem. Atbilstoši 2020.gadā ir 2002 darba stundas, vidēji mēnesī 166.8h (pie 40 stundu darba nedēļas). Atlīdzības izdevumi mēnesī 751.43 euro (t.sk. darba devēja VSAOI 23.59%) : 166.8 h = 4.50 euro/1h*Līdz ar to tiek precizēts noteikumu 10.2. apakšpunkts, nosakot to, ka Valsts nodrošinātā atlīdzība par vienu asistenta pakalpojuma stundu ir 4,50 *euro* apmērā, iekļaujot visus nodokļus, kas saistīti ar asistenta pakalpojuma sniegšanu.Tā kā katru mēnesi ir atšķirīgs darba stundu skaits, normālā darba laika ietvaros, tad tiek precizēts noteikumu 9.punkts, kurā tiek noteikts, ka no valsts budžeta apmaksāta asistenta pakalpojuma stundu skaits mēnesī nepārsniedz normālā darba laika stundu skaitu attiecīgajā mēnesī.Šobrīd “Pārskats par valsts budžeta līdzekļu izlietojumu asistenta pakalpojuma nodrošināšanai” (turpmāk – pārskats) paredz, ka pārskata formā atsevišķi ir jānorāda izlietotais finansējums atalgojumam, darba devēja valsts sociālās apdrošināšanas obligātajām iemaksām, finansējums pašnodarbinātām personām, kuru saimnieciskā darbība ir asistenta pakalpojuma sniegšana un finansējums asistenta pakalpojuma nodrošināšanai, kuriem tiek piemērots mikrouzņēmuma nodokļa režīms.Projekts paredz noteikt, ka ir vienota atlīdzība par vienu nostrādāto stundu, neatkarīgi no tā kāds asistentam ir piemērojams nodokļu maksāšanas režīms. Līdz ar to ir vienkāršota pārskata forma. |
| 3. | Projekta izstrādē iesaistītās institūcijas un publiskas personas kapitālsabiedrības | Projekts šo jomu neskar. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta tiesiskais regulējums attiecas uz ministriju, pašvaldībām valsts un privātajām izglītības iestādēm, asistenta pakalpojuma saņēmējiem un sniedzējiem.  |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar.  |
| 3. | Administratīvo izmaksu monetārs novērtējums | Projekts šo jomu neskar.  |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija. | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2021** | Turpmākie trīs gadi (*euro*) |
| **2022** | **2023** | **2024** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023.gadam | izmaiņas, salīdzinot ar vidēja termiņa budžeta ietvaru 2023.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi: | **1 031 876** | **0** | **1 031 876** |  | **1 031 876** |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |  |  |
| 1.2. valsts speciālais budžets |  |  |  |  |  |  |  |
| 1.3. pašvaldību budžets |  |  |  |  |  |  |  |
| 2. Budžeta izdevumi: | **1 031 876** | **+569 187** | **1 031 876** | **+912 408** | **1 031 876** | **+1 003 053** | **+1 141 361** |
| 2.1. valsts pamatbudžets | 1 031 876 | +569 187 | 1 031 876 | +912 408 | 1 031 876 | +1 003 053 | +1 141 361 |
| 2.2. valsts speciālais budžets |  |  |  |  |  |  |  |
| 2.3. pašvaldību budžets  |  |  |  |  |  |  |  |
| 3. Finansiālā ietekme: | **0** | **-569 187** | **0** | **-**912 408 | **0** | **-1 003 053** | **-1 141 361** |
| 3.1. valsts pamatbudžets | 0 | -569 187 | 0 | -912 408 | 0 | **-**1 003 053 | -1 141 361 |
| 3.2. speciālais budžets |  |  |  |  |  |  |  |
| 3.3. pašvaldību budžets  |  |  |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar „+” zīmi) | X | 0 | 0 | 0 | 0 | 0 | 0 |
|  |  |  |  |  |  |
|  |  |  |  |  |  |
| 5. Precizēta finansiālā ietekme: | X**0** | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 | 0 | 0 |
| 5.2. speciālais budžets |  |  |  |  |  |  |
| 5.3. pašvaldību budžets  |  |  |  |  |  |  |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pievienot anotācijas pielikumā): | Aprēķins ir veikts, pamatojoties uz izglītojamo skaitu uz 2021.gada 1.janvāri, ņemot vērā, ka asistenta pakalpojumu izglītojamais var saņemt atbilstošu stundu skaitu mēnesī, kas nepārsniedz normālā darba laika stundu skaitu attiecīgajā mēnesī. Vienlaikus aprēķinā tiek ņemts vērā mācību dienu skaitu attiecīgajā mācību gadā, ja izglītojamā persona apgūst vispārējās pamatizglītības vai vispārējās vidējās izglītības programmu, vai darba dienu skaitu, ja izglītojamā persona apgūst pirmsskolas izglītības, profesionālās pamatizglītības, arodizglītības vai profesionālās vidējās izglītības programmu. Atbilstoši apkopotajai informācijai, izglītojamo skaits, par kuriem tiek veikts asistenta pakalpojuma finansējuma aprēķins ir sekojošs:

|  |  |  |
| --- | --- | --- |
| Gads | Izglītojamo skaits uz 15.septembri | Izglītojamo skaita izmaiņas |
| 2016 | 260 |  |
| 2017 | 240 | -20 |
| 2018 | 243 | +3 |
| 2019 | 272 | +29 |
| 2020 | 298 | +26 |
| dati uz 2021.gada 1.janvāri | 332  | +34 |

Tā kā ar katru gadu tiek novērota tendence izglītojamo skaitu pieaugumam, tad aprēķinos 2022., 2023. un 2024.gadam šī tendence tiek ņemta vērā, prognozējot ik gadu pieaugumu par 30 izglītojamajiem.Ministru kabineta 2020. gada 22. septembra sēdē (prot. Nr.55 38.§ 21. punkts) ir pieņemts šāds lēmums: “Atbalstīt, ka ministrija 2021.gadā nodrošina asistenta pakalpojumus personai ar invaliditāti pārvietošanās atbalstam un pašaprūpes veikšanai pirmsskolas izglītības, vispārējās pamatizglītības, profesionālās pamatizglītības, arodizglītības, vispārējās vidējās izglītības un profesionālās vidējās izglītības iestādēs (izņemot speciālās izglītības iestādes, kas saņem uzturēšanas izdevumus no valsts budžeta) izglītojamiem līdzvērtīgā apmērā kā nodrošina Labklājības ministrija. Ministrija finansējumu nodrošina no programmā 12.00.00 "Finansējums asistenta pakalpojuma nodrošināšanai personai ar invaliditāti pārvietošanas atbalstam un pašaprūpes veikšanai" paredzētā finansējuma. Gadījumā, ja plānotais finansējums ir nepietiekošs, tad, izvērtējot budžeta izpildi, tiek meklēts risinājums papildu finansējuma nodrošināšanai. Izglītības un zinātnes ministrijai līdz 2020.gada 31.decembrim sagatavot un iesniegt izskatīšanai attiecīgus grozījumus 2012.gada 9.oktobra Ministru kabineta noteikumos Nr.695 "Kārtība, kādā piešķir un finansē asistenta pakalpojumu izglītības iestādē"".Anotācijas pielikumā pievienots ieņēmumu un izdevumu aprēķins par 2021.gadu, 2022.gadu, 2023.gadu un 2024.gadu (datne: IZMAnot\_pielik\_260421\_Groz695).Aprēķini ir indikatīvi un faktiski papildu nepieciešamais finansējuma apmērs asistenta pakalpojuma sniegšanai ir precizējams atbilstoši faktiskajam izglītojamo skaitam, kuriem ir paredzēts asistents. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projektam nav ietekme uz amata vietu skaita izmaiņām. |
| 8. Cita informācija | Vienas asistenta pakalpojuma stundas izmaksās ir iekļauti visi nodokļi, kas saistīti ar attiecīgā pakalpojuma sniegšanu, gan darba ņēmēja, gan darba devēja valsts sociālās apdrošināšanas obligātās iemaksas, kā arī iedzīvotāju ienākuma nodoklis.    |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrība tiks aicināta līdzdarboties projekta izstrādē, 2021. gada 20.aprīlī projektu ievietojot tīmekļa vietnē [www.izm.gov.lv](http://www.izm.gov.lv) (sadaļa “Sabiedrības līdzdalība”/ “Sabiedriskajai apspriešanai nodotie normatīvo aktu projekti”) un aicinot sabiedrības pārstāvjus rakstiski sniegt viedokli par projektu tā izstrādes stadijā – nosūtot uz elektronisko pasta adresi: pasts@izm.gov.lv. |
| 2. | Sabiedrības līdzdalība projekta izstrādē | Sabiedrības pārstāvju viedoklis tiks apkopots, izmantojot sabiedrības līdzdalības un komunikācijas aktivitāšu rezultātus. |
| 3. | Sabiedrības līdzdalības rezultāti | Sabiedrības līdzdalības rezultāti tiks precizēti pēc sabiedriskās apspriešanas beigām.  |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas  | Ministrija, pašvaldības, privātās un valsts izglītības iestādes.  |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts neietekmēs pārvaldes funkcijas un institucionālo struktūru, netiks izveidotas jaunas institūcijas, likvidētas vai reorganizētas esošās institūcijas, to cilvēkresursi netiks ietekmēti.  |
| 3. | Cita informācija. | Nav. |

Izglītības un zinātnes ministre I. Šuplinska

Vizē:

Valsts sekretārs J. Volberts

Pētersone 67047829

Ieva.Petersone@izm.gov.lv

G.Kušķe 67047880

Guntra.Kuske@izm.gov.lv